Отмица/18
ПОЈАВА X
Улазе четири друга Милићева, (прикрадајући се) 

ПЕСМА:

I МОМАК: Ноћ је тамна, над селом се 
         Обавија густи мрак 
         Ни месеца, ни звездица 
         Не трепери бледи зрак.
II МОМАК: Похитајмо, невеста је
          У вајату ваљда сад...
III МОМАК: Ајде, напред.
IV МОМАК: Ајде напред!
III и IV МОМАК: Свршићемо сретно рад.
СВИ: Весели се младожењо,
     Са сватима вино пиј;
     А с невестом твојом лепом 
     Певаћемо само ми!

I МОМАК: Само полако! Да видим, је ли невеста у вајату. (Прикрада се и на доксат долази, па отуда завирује на прозор од вајата).
ОСТАЛИ: Је л' тамо?
I МОМАК (меће прст на уста): Пст! Чини ми се, да је видим. Јес, јес, ено јој на глави венца. Она је сама. Улазите брзо, а ја ћу чувати стражу. Ха, ето и Милића? (II, III и IV момак уђу у кућу).

Отмица